**ՀԻՄՆԱՎՈՐՈՒՄ**

**Հայաստանի Հանրապետության և Ամերիկայի Միացյալ Նահանգների**

 **միջև 2013 թվականի սեպտեմբերի 28-ին ստորագրված «Առավել**

 **մասնակցային, արդյունավետ և հաշվետու կառավարման զարգացմանն ուղղված համագործակցության համաձայնագրի փոփոխություն թիվ 9- հաստատման նպատակահարմարության վերաբերյալ**

Հայաստանի Հանրապետության և Ամերիկայի Միացյալ Նահանգների միջև 2013թ. սեպտեմբերի 28-ին կնքված «Առավել մասնակցային, արդյունավետ և հաշվետու կառավարման զարգացմանն ուղղված» համագործակցության համաձայնագրում (այսուհետ՝ Համաձայնագիր) կատարվում է փոփոխություն, համաձայն որի Հայաստանին տրամադրվող ԱՄՆ աջակցության ընդհանուր գումարը ավելանում է 11,488,000 ԱՄՆ դոլարի չափով, իսկ ԱՄՆ ՄԶԳ նախատեսվող ընդհանուր ներդրումը՝ 39,912,443 ԱՄՆ դոլարից մինչև 60,000,000 ԱՄՆ դոլարի չափով՝ Համաձայնագրի ներքո ծրագրերի իրականացումը շարունակելու նպատակով: Մասնավորապես՝ լրացուցիչ ֆինանսական հատկացումներ են նախատեսվում իրավունքի գերակայության և մարդու իրավունքների, պատշաճ կառավարման, քաղաքական մրցակցության և համաձայնության ձևավորման, քաղաքացիական հասարակության, աճի մակրոտնտեսական հիմքի, վարչարարության և վերահսկման ոլորտներում, ինչը կխթանի Համաձայնագրով ամրագրված նպատակների առավել արդյունավետ և արագ իրականացման ապահովումը:

Փոփոխությամբ ավելացվում է նաև Հայաստանի Հանրապետության ներդրումը՝ 5,815,405 ԱՄՆ դոլարից մինչև 7,929,286 ԱՄՆ դոլար։

Լրացուցիչ ֆինանսական միջոցներն ուղղված են արդար և ժողովրդավարական կառավարման, տնտեսական աճի և ծրագրի մշակման նպատակների առավել արդյունավետ իրագործմանը։ Հատկացվող միջոցները կնպաստեն քաղաքացիների և այլ անձանց իրավունքների և պարտականությունների առավել արդյունավետ իրակացմանը, մարդու իրավունքների պաշտպանության առավել գործուն մեխանիզմների գործարկմանը, կամրապնդեն կապը պետության, մասնավոր հատվածի, քաղաքացիական հասարակության սուբյեկտների և անհատների միջև՝ հասարակության նպատակներին հասնելու ու խնդիրներին լուծում տալու համար, իսկ քաղաքական մրցակցության և համաձայնության ձևավորման և քաղաքացիական հասարակության ոլորտներում ֆինանսական լրացուցիչ ներդրումները հնարավորություն կընձեռեն մշակել և իրականացնել մի շարք բարեփոխումների ծրագրեր՝ ուղղված պետության և քաղաքացիական հասարակության միջև առավել հրապարակային, թափանցիկ համագործակցությանը և քաղաքացիների և այլ անձանց՝ կառավարմանը առավել արդյունավետ մասնակցությունն ապահովելուն:

 Փոփոխությունը ստորագրվել է 2020թ. մայիսի 13-ին՝ Հայաստանի Հանրապետության վարչապետի աշխատակազմի ղեկավար Էդուարդ Աղաջանյանի կողմից: Փոփոխության հաստատումը կնպաստի Համաձայնագրով սահմանված հիմնական նպատակների իրականացմանը՝ Հայաստանի Հանրապետությունում աջակցելու առավել մասնակցային, արդյունավետ և հաշվետու կառավարմանը: